**Obec Hontianske Moravce**

**Všeobecne záväzné nariadenie**

**Obce Hontianske Moravce**

**č. 1/2021**

**O určení výšky dotácie na prevádzku a mzdy na dieťa materskej školy a dieťa školského zariadenia na území obce Hontianske Moravce**

**Článok 1**

**Základné ustanovenia**

1. Účelom tohto všeobecne záväzného nariadenia je určiť výšku a spôsob použitie dotácie na prevádzku a mzdy materskej školy a školského zariadenia (školského klubu detí, zariadenia školského stravovania pre žiakov základnej školy) zriedených na území obce Hontianske Moravce, ktorých zriaďovateľom je obec alebo iná právnická osoba a ktoré je na základe rozhodnutia Ministerstva školstva, vedy, výskumu a športu SR ( ďalej MŠVVaŠ SR) zaradené do siete škôl a školských zariadení Slovenskej republiky.

**Článok 2**

**Vymedzenie pojmov**

1. Dotácia na mzdy je určená na bežné výdavky a zahŕňa výdavky na tarifný plat a príplatky vyplácané pedagogickým a nepedagogickým zamestnancom školy a školského zariadenia za podmienok a v rozsahu stanovenom osobitným predpisom ; výdavky na poistné hradené zamestnávateľom za pedagogických a nepedagogických zamestnancov školy alebo školského zariadenia.
2. Dotácia na prevádzku je určená na bežné výdavky škôl a školských zariadení špecifikovaných v článku 1 tohto nariadenia a zahŕňa výdavky za tovary a služby definované Ministerstvom financií SR v rozpočtovej klasifikácií v kategórií 630- tovary a služby ( cestovné náhrady , energie, voda a komunikácie, materiál, dopravné, rutinná a štandardná údržba, nájomné za nájom a služby ) a v kategórií 642 – transfery jednotlivcom ( odstupné, odchodné, nemocenské dávky, členské príspevky).
3. Prijímateľom dotácie pre školy a školské zariadenia špecifikované v článku 1 tohto nariadenia je školy a školské zariadenie s právnou subjektivitou v zriaďovateľskej pôsobnosti Obce Hontianske Moravce.

**Článok 3**

**Výška dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia v školách a školských zariadeniach v zriaďovateľskej pôsobnosti Obce Hontianske Moravce**

1. Objem finančných prostriedkov v rozpočte Obce Hontianske Moravce **na rok 2021** sa na školy a školské zariadenia v zriaďovateľskej pôsobnosti rozpisuje podľa počtu detí a žiakov k 15.9. predchádzajúceho kalendárneho roka, ktorý škola a školské zariadenie vykázala v štatistickom výkaze Škol MŠ SR 10-01 a ktoré sú prijaté do škôl a školských zariadení na základe právoplatného rozhodnutia príslušnej školy a školského zariadenia k 15.9.2020.
2. Finančné prostriedky pre školskú jedáleň sa rozpisujú podľa predpokladaného počtu jedál vydaných žiakom v základnej škole a materskej škole.
3. Ročná výška dotácie na prevádzku a mzdy na dieťa materskej školy, dieťa školského zariadenia a vydané jedlo pre žiaka materskej školy a základnej školy pri 100% plnení podielových daní je nasledovná :

|  |  |
| --- | --- |
| **Dieťa, žiak podľa kategórie školy,** | **Výška dotácie na prevádzku a mzdy na žiaka** |
| **školského zariadenia / počet detí** | ***na rok 2021 v €*** |
| Dieťa materskej školy / 33 detí | *2 408,00* |
| Žiak školského klubu / 32 detí | *468,75* |
| Žiak ZUŠ / 29 detí | *620,69* |
| Stravník v ŠJ / 128ZŠ + 33 MŠ/ 161 detí | 378,88 |

**Spolu dotácia na originálne kompetencie na rok 2021 : 173 464,- €**

1. Dotácie sú poskytované spravidla mesačne do 28. dňa príslušného kalendárneho mesiace vo výške 1/12 (14 455,33 €) stanoveného ročného rozpisu a prijatých podielových daní v príslušnom kalendárnom mesiaci.

**Článok 4**

**Použitie dotácie na prevádzku a mzdy na dieťa materskej školy a dieťa školského zariadenia v školách a školských zariadeniach v zriaďovateľskej pôsobnosti Obce Hontianske Moravce**

1. Prijímateľ dotácie je oprávnený pridelené finančné prostriedky použiť len na mzdy pedagogických a nepedagogických zamestnancov a prevádzku škôl a školských zariadení. Použité finančné prostriedky musia byť vynaložené hospodárne, efektívne, účinne a účelne.
2. Dotáciu možno použiť do konca rozpočtového roka 2021, podlieha povinnému ročnému zúčtovanie s rozpočtom Obce Hontianske Moravce
3. súčasťou vyúčtovanie je predloženie ročnej účtovnej závierky za predchádzajúci kalendárny rok.
4. V prípade, že dotácie nebude vyčerpaná do 31.12.2021 je prijímateľ povinný nevyčerpanú časť dotácie vrátiť späť na účet obce do 31.12. aktuálneho kalendárneho roka.
5. Ak prijímateľ dotácie ukončí svoju činnosť v priebehu kalendárneho roka, je povinný zúčtovať poskytnutú dotáciu najneskôr v lehote 30 dní od ukončenia činnosti a v tomto termíne aj odviesť nevyčerpané finančné prostriedky na účet Obce Hontianske Moravce.
6. Pri nedodržaní pravidiel a podmienok použitia dotácie na mzdy a prevádzku bude Obce Hontianske Moravce postupovať v zmysle osobitných predpisov.
7. Ročná výška dotácie je vždy závislá od skutočnej výšky obcou prijatých podielových daní zo štátneho rozpočtu, V prípade poskytnutia podielových daní Obci Hontianske Moravce v sume nižšej ako 100% z priznanej výšky podielových daní v príslušnom kalendárnom roku, sa príjemcom dotácie podľa čl. 3 tohto VZN zníži jej výška o túto sumu rovnakým percentuálnym podielom, ktorej konečná úprava sa vykoná v mesiaci december príslušného kalendárneho roka.

**Článok 5**

**Kontrola použitia dotácie**

1. Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva Obec Hontianske Moravce prostredníctvom hlavného kontrolóra obce.
2. Prijímateľ dotácie na mzdy a prevádzku školy a školského zariadenia je povinný predložiť všetky doklady, preukazujúce hospodárne, efektívne, účelné a účinné vynaloženie pridelených finančných prostriedkov.

**Článok 6**

**Záverečné ustanovenia**

1. Podľa tohto VZN na poskytujú dotácie od 1.1.2021.
2. Toto všeobecne záväzné nariadenie bolo schválené uznesením Obecného zastupiteľstva v Hontianskych Moravciach dňa 26.3.2021 č. uzn. 5/2021
3. Všeobecne záväzné nariadenie obce nadobúda účinnosť 15 – tym dňom od jeho vyvesenia na úradnej tabuli obce.

Zverejnené pred schválením 4.3.2021

Zverejnené po schválení: 30.3.2021